Source: http://public.mkab.hu/dev/dontesek.nsf/0/230CD7E1979F4572C12583D1005BDB34?OpenDocument
Timestamp: 2019-05-22 18:58:46
Document Index: 35254822

Matched Legal Cases: ['Kúria ', 'Bíróság ', 'bíróság ', 'bíróság ', 'bíróság ', 'Kúria ', 'Kúria ', 'Bíróság ']

IV/00565/2019
. IV/00565/2019
Az indítványozó − az Abtv. 27. § alapján − a Kúria Mfv.II.10.205/2018/5. számú ítélete alaptörvény-ellenességének megállapítását és megsemmisítését kérte az Alkotmánybíróságtól, a Székesfehérvári Közigazgatási és Munkaügyi Bíróság 6.M.37/2017/5. számú ítéletére és a Székesfehérvári Törvényszék 2.Mf.20465/2017/5. számú ítéletére kiterjedő hatállyal.
Az indítványozó szervezet és a közalkalmazotti jogviszonyban foglalkoztatott munkavállalója között a garantált illetményalap és a munkáltatói döntésen alapuló illetményrész megállapítása és ezzel összefüggésben, az illetménykülönbözet felperest megillető összege tekintetében alakult ki jogi vita.
Az elsőfokú bíróság a felperes értelmezését tartotta helytállónak, s ennek megfelelően az illetménykülönbözet, késedelmi kamat és a perköltség megfizetésre kötelezte alperest.
A másodfokú bíróság az elsőfokú bíróság ítéletét csak összegszerűségében változtatta meg a felperes javára, egyebekben helybenhagyta.
A Kúria a támadott döntésével a másodfokú bírósági határozatot hatályában fenntartotta. Az indítványozó álláspontja szerint azáltal, hogy a bíróságok - annak ellenére, hogy az indítványozó az eljárás során többször hangsúlyozta a különböző jogszabályi helyek alkalmazhatóságának kizártságát, és eltérő jogértelmezését - azokat figyelmen kívül hagyták és az elutasítás okára sem tértek ki az indokolásukban, sérült az Alaptörvény XXVIII. cikk (1) és (7) bekezdésekben garantált, - a kérelem elbírálásához fűződő jogával összefüggő - indokolt bírói döntéshez és jogorvoslathoz való joga. A bírósági döntések továbbá jogellenesen korlátozták az Alaptörvény XIII. cikk (1) bekezdésben garantált tulajdonhoz fűződő jogát. A bíróságok contra legem jogalmazása által pedig sérült az Alaptörvény 28. cikke is..
A Kúria Mfv.II.10.205/2018/5. számú ítélete, a Székesfehérvári Közigazgatási és Munkaügyi Bíróság 6.M.37/2017/5. számú ítélete, a Székesfehérvári Törvényszék 2.Mf.20465/2017/5. számú ítélete
IV_565_0_2019_indítvány.anonim.pdf